Comunautat d'aglomeracion del Grand Vilanovés

La Comunautat d'aglomeracion del Grand Vilanovés es un establiment public de cooperacion intercomunala (E.P.C.I.) de la Republica Francesa. Es situada dins lo departament d'Òut e Garona e la region de Novèla Aquitània, ancianament d'Aquitània. Son còdi SIREN es 200023307. Ficha Banatic : [2]. Ficha INSEE : [3]. Istòria La comunautat se creèt en 1999 coma Comunautat de comunas del Vilanovés. Passèt en 2009 de 10 a 16 comunas per fusion ambe la comunautat de comunas del Roquentin (La Ròca Timbaut), fòra de Sauvanhàs que partiguèt per la Comunautat d'aglomeracion d'Agen e cambièt de nom en venent Comunautat de comunas del Grand Vilanovés (CCGV) lo 1èr de genièr 2010. Al començament de 2011, autras doás comunas s'i associèron, ambe la perspectiva de venir un còp comunautat d'aglomeracion (cal 50 000 abitants), çò que l'arribada d'Autafaja lo 1èr de genièr 2012 permetèt. La Comunautat d'aglomeracion del Grand Vilanovés es la tresena comunautat d'aglomeracion d'Òut e Garona e pòt ganhar de competéncias novèlas : transpòrts urbans, politica de la vila, lòtjament e abitat. Se remarca que i a jamai agut de Comunautat de comunas del canton de Senta Liurada. Aquò's aquò, probable, qu'explica que Vilanuèva a pas la residéncia, fixada a Cassanuèlh, en terrenh neutre e pas luènh de Senta Liurada. Composicion Entre parentèsis, l'intercomunalitat en 2008. Alés e Casanuèva (CC del Vilanovés) Autafaja (CC del canton de Pena d'Agenés) Biàs (CC del Vilanovés) Cassanuèlh, residéncia (CC del Vilanovés) Cassinhàs (CC del Roquentin) Lo Castelar (CC del Roquentin) La Crotz Blanca (CC del Roquentin) Domairac (CC del Vilanovés) Fontgrava (CC d'Òut e Tolzac) Lo Ledat (CC del Vilanovés) Montvalent (CC del Roquentin) Pujòls (CC del Vilanovés) La Ròca Timbaut (CC del Roquentin) Senta Colomba de Vilanuèva (CC del Vilanovés) Senta Liurada (CC del Vilanovés) Sent Antòni de Ficalbà (CC del Vilanovés) Sent Estèfe de Falguièras (CC d'Òut e Tolzac) Sent Robèrt (CC del Roquentin) Vilanuèva d'Òut (CC del Vilanovés) Veire tanben Gropaments de comunas d'Òut e Garona Arrondiments d'Òut e Garona Comunas d'Òut e Garona Nòtas